**E L Ő T E R J E S Z T É S**

**Újhartyán Város Önkormányzata Képviselő-testületének**

**2024. szeptember 26-i ülésére**

**10. napirendi pont**

**Tárgy:** **„Háziorvosi Ügyelet” Intézményfenntartó Társulás megszüntetése**

**Előterjesztő:** Schulcz József polgármester

**Előkészítő:**  Göndörné Frajka Gabriella jegyző

**Szavazás módja:** egyszerű többség (határozathozatal)

**Tisztelt Képviselő-testület!**

Az új ügyeleti alapellátást 2024. február 1-től Pest Vármegyében is az Országos Mentőszolgálat látja el. Ennek kapcsán a négy település által működtetett Háziorvosi ügyelet átvétele is megtörtént. A társulás működési céljának megszűnése okán a 4 tag együttes döntése alapján a Társulás megszüntetésre kerül 2024.10.31. napjával. A társulás megszüntetéséhez szükséges az érintett települések Képviselő-testületeinek határozata is.

A társulás 2024.08.08. napján tartott ülésén az alábbi kérdésekben hozott döntést:

1. A Társulás jogutód nélküli megszüntetése 2024.10.31. napjával.
2. A Társulás tulajdonában lévő Dacia Duster Arctic típusú gépjárművet az Újhartyán Város Önkormányzata tulajdonában lévő UTÜ-OKIP Kft. 3.000.000.- forint vételáron megvásárolja.
3. A Társulás tulajdonában lévő eszközök térítés nélkül átadásra kerülnek Újhartyán Város Önkormányzatának.
4. A Társulás bankszámláján rendelkezésre álló összeg lakosságszám arányosan kerül szétosztásra a tagok között 2024.10.31. napjáig.

Kérem a Képviselő-testületet, hogy az előterjesztést tárgyalja meg és a határozati javaslatokat fogadja el.

Határozati javaslatok:

Határozati javaslat

…/2024. (IX. 26.) önkormányzati határozat

Újhartyán Város Önkormányzatának Képviselő-testülete úgy döntött, hogy a „Háziorvosi Ügyelet” Intézményfenntartó Társulás 2024.10.31. napi hatállyal történő jogutód nélkül megszüntetéséhez hozzájárul.

Felelős: polgármester

Határidő: 2024.10.31.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Határozati javaslat

…/2024. (IX. 26.) önkormányzati határozat

Újhartyán Város Önkormányzatának Képviselő-testülete úgy döntött, hogy a „Háziorvosi Ügyelet” Intézményfenntartó Társulás tulajdonában lévő Dacia Duster Arctic típusú gépjármű megvásárlásához az UTÜ-OKIP Kft. által 3.000.000.- forint vételáron hozzájárul.

Felelős: polgármester

Határidő: 2024.09.30.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Határozati javaslat

…/2024. (IX. 26.) önkormányzati határozat

Újhartyán Város Önkormányzatának Képviselő-testülete úgy döntött, hogy a „Háziorvosi Ügyelet” Intézményfenntartó Társulás tulajdonában lévő eszközök térítés nélküli átadását Újhartyán Város Önkormányzata részére elfogadja.

Felelős: polgármester

Határidő: 2024.09.30.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Határozati javaslat

…/2024. (IX. 26.) önkormányzati határozat

Újhartyán Város Önkormányzatának Képviselő-testülete úgy döntött, hogy a „Háziorvosi Ügyelet” Intézményfenntartó Társulás bankszámláján rendelkezésre álló összeg lakosságszám arányosan, a tagok között 2024.10.31. napjáig történő szétosztásához hozzájárul.

Felelős: polgármester

Határidő: 2024.10.31.

Újhartyán, 2024. 08. 13.

Tisztelettel:

Göndörné Frajka Gabriella jegyző