**Újhartyán Város Önkormányzata Képviselő-testületének 10/2024. (IX. 27.) önkormányzati rendelete**

**A szociális célú tűzifa juttatás szabályairól**

Újhartyán Város Önkormányzata Képviselő-testülete az Alaptörvény 32. Cikk (1) bekezdésében eredeti jogalkotói hatáskörben, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva, figyelemmel a szociális igazgatásról és szociális ellátásokról szóló 1993. évi III. törvény, valamint a gyermekek védelméről és gyámügyi igazgatásról szóló 1997. évi XXXI. törvény rendelkezéseire és a Magyarország 2024. évi központi költségvetésről szóló 2023. évi LV. törvény 3. mellékletének 2.2.1. pontjában szabályozott települési önkormányzatok szociális célú tüzelőanyag vásárlásához kapcsolódó támogatása jogcímében foglaltak végrehajtására a következőket rendeli el:

**1. §**

(1) A rendelet hatálya Újhartyán Város közigazgatási területén a polgárok személyi adataink és lakcímének nyilvántartásáról szóló törvény szerinti - bejelentett lakóhellyel, állandó lakcímmel rendelkező, a szociális törvény 3. §. -ban meghatározott személyekre terjed ki.

(2) Újhartyán Város Önkormányzata térítésmentesen tűzifát biztosít azon szociálisan rászoruló személynek, aki Újhartyán Városban bejelentett állandó lakóhelyén életvitelszerűen él, és az e rendeletben meghatározott egyéb feltételeknek megfelel, valamint a lakásának fűtését fa tüzelésre alkalmas tüzelőberendezéssel biztosítja.

(3) Újhartyán Város Önkormányzata vállalja, hogy a szociális célú tűzifában vagy szénben részesülőtől semmilyen ellenszolgáltatást nem kér.

**2. §**

(1) A kérelmek elbírálása során előnyt élveznek:

*a)* a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők)

*b)* a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család

*c)* kiskorú gyermeket nevelők,

*d)* egyedül élő időskorúak

ha a lakásának fűtését fatüzelésre alkalmas tüzelőberendezéssel biztosítja, amelyet az önkormányzat szúrópróbaszerűen ellenőriz.

(2) A lakóingatlan fűtési módjával kapcsolatban az Újhartyáni Polgármesteri Hivatal köztisztviselője környezettanulmány készítésére jogosult.

(3) A kérelem benyújtása a rendelet 1. melléklet szerinti nyomtatványon történik. A kérelem benyújtásának határideje 2024. november 30.

(4) Egy jogcímen évente egyszer lehet támogatást igényelni.

(5) Háztartásonként minimum 1 m3 és legfeljebb 5 m3 tűzifa vagy 10 q szén adható.

(6) A szociális célú tűzifa támogatást természetbeni ellátásként kell megállapítani, tűzifa formájában.

(7) Amennyiben e rendelet alapján támogatásban részesített kérelmező a részére biztosított tűzifát értékesíti, vagy más részére átadja, vagy utólag megállapításra kerül, hogy a támogatást jogosulatlanul vette igénybe, az ingyenesen biztosított tűzifa esetében 21 000, - Ft /erdei m3 + ÁFA, valamint a kiszállítás költségének visszafizetésére kell kötelezni, és ugyanezen juttatás igénylésekor a támogatásból kizárható.

(8) A támogatási kérelemről Újhartyán Város Önkormányzatának képviselő- testülete által átruházott hatáskörben a szociális bizottság határozattal dönt.

**3. §**

(1) Szociális célú tűzifajuttatást kérelmezhet az a személy, akinek háztartásában együtt élő személyek egy főre jutó jövedelme nem haladja meg a szociális vetítési alapösszegének a 150%-át (42.750.- Ft) egyedül élő esetén a szociális vetítési alapösszegének a 200 %-át (57.000.- Ft).

(2) Nem jogosult szociális tűzifa támogatásra- függetlenül az (1) bekezdésben meghatározott feltétel teljesülésétől –

*a)* az a személy, család, amelynek lakása tűzifával egyáltalán nem fűthető.

*b)* aki, vagy akivel egy háztartásban élő személy erdőgazdálkodó, erdőtulajdonos vagy az elmúlt 2 évben engedéllyel fakitermelést végzett,

(3) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

(4) A szociális bizottság a 3. §. (1) pontban meghatározott jövedelemhatároktól különös méltányolást érdemlő esetben eltérhet.

(5) A kérelmek elbírálásánál a döntéshozó figyelembe veszi a kérelmező életvitelét és életkörülményeit is.

(6) A kérelemhez mellékelni kell a kérelmező és a vele egy háztartásban élők jövedelemére vonatkozó igazolásokat.

(7) A tűzifa átvételét a jogosult jelen rendelet 2. mellékletét képező átvételi elismervény aláírásával igazolja.

**4. §**

A szociális tűzifa támogatást az Önkormányzat csak a Belügyminisztérium BMÖGF/84-35/2024. iktatószámú, a szociális célú tüzelőanyag támogatás keretében kiadott Támogatói Okiratban foglaltak alapján az önkormányzat részére megítélt mennyiségű tűzifa erejéig (összesen 68 erdei köbméter) tudja biztosítani.

**5. §**

Jelen rendeletben nem szabályozott kérdésekben a szociális igazgatásról és szociális ellátásokról szóló 1993. évi III. törvény szabályait kell alkalmazni.

**6. §**

Hatályát veszti A szociális célú tűzifa juttatás szabályairól szóló 14/2023. (IX. 29.) önkormányzati rendelet.

**7. §**

Ez a rendelet 2024. szeptember 27-én lép hatályba.

|  |  |
| --- | --- |
| Schulcz József polgármester | Göndörné Frajka Gabriella jegyző |

*1. melléklet a .../2024. (IX. 27.) önkormányzati rendelethez*

**Kérelem szociális tűzifa igénylésére**

**1. Személyi adatok**

1.1.Név :……………………………………………………………………………………………

1.2.Születési név: ................................................................................................................................

1.3.Anyja neve:...................................................................................................................................

1.4.Családi állapota:…………………………………………………………………………………

1.5.Születési hely:......................................................idő:...................................................................

1.6.Lakóhely:.........irsz............................település....................................közterület neve......házszám.

1.7.Tartózkodási helye (ha nem azonos a lakóhelyével:

.……irsz............................település.....................................közterület neve......házszám.

1.8.TAJ száma: …………………………………………………………………………………….

1.9.Telefonszáma: …………………………………………………………………………………

2. A kérelmezővel a kérelem benyújtásának időpontjában közös háztartásban élő közeli hozzátartozók száma: ............... fő

3. A kérelem benyújtásának időpontjában a kérelmezővel közös háztartásban élő, az egy főre jutó jövedelem számítása szempontjából figyelembe vehető közeli **hozzátartozók (gondozó család)** adatai

|  |  |  |  |  |
| --- | --- | --- | --- | --- |
|  | Név, születési név | Születési hely, idő | Anyja neve | Társadalmi Azonosító Jele (TAJ) |
| 1.Házastársa, élettársa |  |  |  |  |
| 2.egyéb rokon (akinek eltartásáról  gondoskodik) |  |  |  |  |
| 3.gyermekei |  |  |  |  |
|  |  |  |  |  |
|  |  |  |  |
|  |  |  |  |
|  |  |  |  |

**4. A kérelmező az alábbi juttatásokra jogosult:**

4.1. a szociális igazgatásról és szociális ellátásról szóló törvény szerinti: \*

a)- aktív korúak ellátására,

b)- időskorúak járadékára,

c)- települési lakhatási támogatásra

d) - a gyermekek védelméről és gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő családok

e)- kiskorú gyermeket nevelők,

f) - egyedül élő időskorúak

g)- egyéb (\*a kívánt rész aláhúzandó).: .................................................

4.2. a lakásának fűtését fatüzelésre **alkalmas tüzelőberendezéssel biztosítja** igen\* nem\*

4.3. kérelmező, és vele egy háztartásban élő személy erdőgazdálkodó, erdőtulajdonos vagy az elmúlt 2 évben engedéllyel fakitermelést végzett: a) igen\* b) nem\*

5.Hozzájárulok, hogy az önkormányzat a fatüzelésre alkalmas tüzelőberendezést meglétét ellenőrzi.

a) igen\* b) nem\*

6.Jövedelmi adatok

|  |  |  |  |  |  |  |
| --- | --- | --- | --- | --- | --- | --- |
| A jövedelmek típusai | A kérelmező jövedelme | A kérelmezővel közös háztartás- ban élő házas- társ, élettárs jövedelme | A kérelmezővel közös háztartásban élő egyéb rokon jövedelme | | | Összesen |
| 1. Munkaviszonyból, munkavégzésre/foglalkoztatásra irányuló egyéb jogviszonyból származó jövedelem és táppénz |  |  |  |  |  |  |
| 2. Társas és egyéni vállalkozásból, őstermelői, illetve szellemi és más önálló tevékenységből származó jövedelem |  |  |  |  |  |  |
| 3. Nyugellátás, megváltozott munkaképességű személyek ellátásai (például rokkantsági ellátás, rehabilitációs ellátás), korhatár előtti ellátás, szolgálati járandóság, balettművészeti életjáradék, átmeneti bányászjáradék, időskorúak járadéka, a nyugdíjszerű rendszeres szociális ellátások emeléséről szóló jogszabály hatálya alá tartozó ellátás |  |  |  |  |  |  |
| 4. A gyermek ellátásához és gondozásához kapcsolódó támogatások (különösen: GYED, GYES, GYET, családi pótlék, gyermektartásdíj, árvaellátás) |  |  |  |  |  |  |
| 5. Önkormányzat, járási hivatal és munkaügyi szervek által folyósított rendszeres pénzbeli ellátások |  |  |  |  |  |  |
| 6. Egyéb jövedelem (különösen: kapott tartás-, ösztöndíj, értékpapírból származó jövedelem, kis összegű kifizetések stb.) |  |  |  |  |  |  |
| 7. A család összes nettó jövedelme |  |  |  |  |  |  |
| 8. A család összes nettó jövedelmét csökkentő tényezők (fizetett tartásdíj összege) |  |  |  |  |  |  |

6.1. Egy főre jutó havi családi nettó jövedelem (ügyintéző tölti ki!): ................................... Ft/hó.

6.2. **Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek, és otthonomban a fűtés fával történik.**

7. Hozzájárulok, hogy a kérelemben közölt jövedelmi adatok valódiságát a kérelem elbírálására jogosult szerv- az állami adóhatóság illetékes igazgatósága útján- ellenőrizheti.

8. Hozzájárulok a kérelemben szereplő adatok szociális igazgatási eljárás során történő felhasználásához.

|  |  |  |  |
| --- | --- | --- | --- |
| Kelt: |  | Aláírás: |  |

*2. melléklet a .../2024. (IX. 27.) önkormányzati rendelethez*

**Átvételi elismervény** *(készült 2 példányban)*

……………………………………….(név),Újhartyán,……………… utca ... . szám alatti lakos aláírásommal elismerem, hogy a mai napon Újhartyán Város Önkormányzata Képviselőtestületének a szociális célú tűzifa juttatás szabályairól szóló /2024 (IX.27.) önkormányzati rendelete alapján megállapított természetbeni juttatásként …………. m3 mennyiségű tűzifát átvettem.

Újhartyán, ……………….

|  |  |  |  |
| --- | --- | --- | --- |
| Átadó: |  | Átvevő: |  |

Részletes indokolás

**Az 1. §-hoz**

Az eljárási rendelkezéseket a szociális igazgatásról és szociális ellátásokról szóló 1993. évi III. tv. 32/A pontjában meghatározottak szerint kell alkalmazni.

**A 2. §-hoz**

Újhartyán Város Önkormányzata a 2023. évi szociális célú tüzelőanyag megvásárlásához kapcsolódó támogatás pályázati kiírása értelmében keménylombos tűzifa vásárlásához kaphat támogatást. A természetbeni formában nyújtandó szociális célú tűzifa támogatás jogosultsági feltételeit rendeletben kell szabályozni.

**A 3. §-hoz**

A javaslat szerint szociálisan rászorulók részére a téli fűtéshez szükséges tűzifa biztosításához természetbeni ellátás formájában támogatás azoknak nyújtható, akinek a háztartásában az egy főre jutó havi jövedelem nem haladja meg a szociális vetítési alap150 %-át, az egyedül élő esetén a 200 %-át, és a lakása fával fűthető. Az elbírálás során előnyt élvez, aki a fenti pályázati kiírás alapján, akik aktív korúak ellátásban részesül, időskorúak járadékában részesül, települési lakhatási támogatásban részesül, továbbá két szociális körülmény került még megállapításra három kiskorú gyermeket nevelők, egyedül élő és időskorú. Háztartásonként tekintettel a támogatás mennyiségére, minimum 1 m 3 maximum 5 m3 tűzifa adható. A támogatás odaítéléséről a Szociális Bizottság határozatban dönt. Mivel a Belügyminisztérium a fenti jogszabály szerint csak erre az évre folyósít támogatást, és előírja, hogy a támogatást 2024. március 31. napjáig fel kell használni, így az igényeket 2023. november 30. napjáig lehet benyújtani.

**A 4. §-hoz**

Újhartyán Város Önkormányzata részéről benyújtott pályázat és a Belügyminisztérium által megítélt Támogatói Okiratban foglaltak alapján az önkormányzat részére megítélt mennyiségű tűzifa erejéig (összesen 62 erdei köbméter) tudja biztosítani a rászorulók részére.

**Az 5. §-hoz**

Az eljárási rendelkezéseket a szociális igazgatásról és szociális ellátásokról szóló 1993. évi III. tv. – ben meghatározottak szerint kell alkalmazni.

**A 6. §-hoz**

A rendelet megalkotásával az előző hatályos rendelet hatályát veszti.

**A 7. §-hoz**

A rendelet hatályban lépésének napja.

**Az 1. melléklethez**

Kérelem formanyomtatvány a szociális tűzifa igényléshez

**A 2. melléklethez**

Átvételi elismervény