**Újhartyán Város Önkormányzata Képviselő-testületének .../2024. (IX. 27.) önkormányzati rendelete**

**A helyi adókról szóló 12/2020. (IX.25.) önkormányzati rendelet módosításáról**

Újhartyán Város Önkormányzatának Képviselő-testülete a helyi adókról szóló módosított 1990. évi C. törvény (továbbiakban: Htv) 1 § (1) bekezdése és 6. §-ában kapott felhatalmazása alapján Magyarország Alaptörvénye 32. cikk (1) bekezdés h) pontjában meghatározott feladatkörében eljárva a következő rendeletet alkotja:

**1. §**

A helyi adókról szóló Újhartyán Város képviselő-testületének12/2020 (IX.25..) önkormányzati rendelete az 1. §-át megelőzően a következő alcím címmel egészül ki:

**„1. Értelmező rendelkezések”**

**2. §**

A helyi adókról szóló Újhartyán Város képviselő-testületének12/2020 (IX.25..) önkormányzati rendelete 1. §-a a következő (1) és (2) bekezdéssel egészül ki:

„(1) Ezen rendelet alkalmazásában:

*a)* ingatlan hasznosítás: az ingatlan adásvétele, bérbeadása, üzemeltetése

*b)* üzleti célt szolgáló építmény/telek: a vállalkozó, a magánszemély valamint az egyéni vállalkozó tulajdonában lévő olyan épület, épületrész, illetve telek, amit bevétel-, nyereség-, jövedelemszerzés érdekében használ, vagy ezzel kapcsolatban költséget számol el, ide értve az ingatlan bérbeadást is

(2) Az adómérték, az adómentesség megállapításához az értelmező rendelkezéseket kell figyelembe venni. Értelemző rendelkezés hiányában az ingatlan-nyilvántartásban feltűntetett vagy feltűntetésre váró megnevezés, ezek hiányában pedig az építésügyi hatóság által kiadott okirat szerinti megnevezés az irányadó.”

**3. §**

A helyi adókról szóló Újhartyán Város képviselő-testületének12/2020 (IX.25..) önkormányzati rendelete 2. §-a helyébe a következő rendelkezés lép:

**„2. §**

E rendeletben nem szabályozott kérdésekben a helyi adókról szóló 1990. évi C. törvény (továbbiakban: Htv.), az adózás rendjéről szóló 2017. évi CL. törvény és az adóigazgatási rendtartásról szóló 2017. évi CLI. törvény rendelkezései az irányadók.”

**4. §**

A helyi adókról szóló Újhartyán Város képviselő-testületének12/2020 (IX.25..) önkormányzati rendelete a 3. §-át megelőzően a következő alcím címmel egészül ki:

**„2. A helyi adók fajtája”**

**5. §**

A helyi adókról szóló Újhartyán Város képviselő-testületének12/2020 (IX.25..) önkormányzati rendelete 3. §-a a következő (1) és (2) bekezdéssel egészül ki:

„(1) E rendelet hatálya Újhartyán Város közigazgatási területére terjed ki.

(2) E rendelet tárgyi hatálya kiterjed az önkormányzat illetékességi területén a következő adónemekre terjed ki:

*a)* építményadó

*b)* telekadó

*c)* magánszemélyek kommunális adója

*d)* helyi iparűzési adó

*e)* idegenforgalmi adó”

**6. §**

A helyi adókról szóló Újhartyán Város képviselő-testületének12/2020 (IX.25..) önkormányzati rendelete 7. §-a helyébe a következő rendelkezés lép:

**„7. §**

(1) Mentes az építményadó alól a helyi építési szabályzatról szóló 5/2019. (V.24.) számú önkormányzati rendelet (továbbiakban: Hész) szerint:

*a)* az Lk, Lke, Lf, Vi, Vt-O, Vt-Z, Ksp övezetben lévő nem lakás céljára szolgáló építmény

*b)* a Vt-Sz övezetben lévő nem lakás céljára szolgáló építmény, ha az ingatlan hasznosítása nem szolgál üzleti célt.

(2) Ezen címben foglalt adómentességek, adókedvezmények igénybevételének feltétele, hogy az adózónak az adóév első napján Újhartyán Város Önkormányzata felé adó-, idegen helyről átjelentett adók módjára behajtandó köztartozása se legyen.”

**7. §**

A helyi adókról szóló Újhartyán Város képviselő-testületének12/2020 (IX.25..) önkormányzati rendelete 11. §-a helyébe a következő rendelkezés lép:

**„11. §**

(1) Mentes az telekadó alól a helyi építési szabályzatról szóló 5/2019. (V.24.) számú önkormányzati rendelet (továbbiakban: Hész) szerint:

*a)* Lk, Lke, Lf, Vi, Vt-O, Vt-Z, Ksp övezetben lévő telek,

*b)* Vt-Sz és Gip-Sz/4 övezetben lévő telek, ha az ingatlan hasznosítása nem szolgál üzleti célt.

(2) Ezen címben foglalt adómentességek, adókedvezmények igénybevételének feltétele, hogy az adózónak az adóév első napján Újhartyán Város Önkormányzata felé adó-, idegen helyről átjelentett adók módjára behajtandó köztartozása se legyen”

**8. §**

A helyi adókról szóló Újhartyán Város képviselő-testületének12/2020 (IX.25..) önkormányzati rendelete „III. Értelmező rendelkezések” alcím címe helyébe a következő rendelkezés lép:

**„III. Záró rendelkezések”**

**9. §**

Hatályát veszti A helyi adókról szóló Újhartyán Város képviselő-testületének12/2020 (IX.25..) önkormányzati rendelete

*a)* 1. §-a,

*b)* 3. §-a,

*c)* 18. §-a,

*d)* „IV. Záró rendelkezések” alcím címe.

**10. §**

Ez a rendelet 2025. január 1-jén lép hatályba.

|  |  |
| --- | --- |
| Schulcz József polgármester | Göndörné Frajka Gabriella jegyző |

Részletes indokolás

**A 10. §-hoz**

A helyi adókról szóló, többször módosított 1990. évi C. törvény (Htv.) biztosítja a helyi önkormányzatok számára az adó megállapítás jogát, a törvényben meghatározott adókat vagy  valamelyikét  bevezesse, a már bevezetett adót hatályon kívül helyezze, illetőleg módosítja, azonban az évközi módosítás naptári éven belül nem súlyosbíthatja  az adóalanyok terheit.

Az önkormányzat által beszedett helyi adók tekintetében a képviselő-testület évenként felülvizsgálja az adómértékeket és szükség esetén módosíthatja azokat.

A helyi adórendeletek felülvizsgálata a vonatkozó jogszabályoknak való megfelelés miatt szükséges.

A magasabb szintű jogszabállyal való összhang megteremtése és a jogszabály változások átvezetése indokolja a jelenlegi rendeletmódosítást.