**SZOLGÁLTATÁSI AJÁNLAT**

**INFORMÁCIÓ BIZTONSÁGI FELELŐS FELADATOK ELLÁTÁSÁRA**

**ÚJHARTYÁN**

**POLGÁRMESTERI HIVATAL**

**részére**

**Bevezetés**

Az információs rendszerek és hálózatok egyre gyakrabban kerülnek különféle forrásból származó biztonsági fenyegetések célpontjaivá. Az egyes szervezeteknek kiemelt figyelmet kell fordítaniuk az általuk kezelt adatok, személyes adatok és információk védelmére az adatvagyon biztonságára.

Az állami és önkormányzati szervek elektronikus információbiztonságáról szóló 2013. évi L. törvény és a hozzá kapcsolódó 41/2015. (VII. 15.) BM rendelet egy preventív szabályozási környezetnek az alapjait teremti meg, amely ténylegesen a megelőzést helyezi előtérbe és ezen keresztül a biztonsági problémák kialakulásának mérséklését és az előforduló biztonsági események számának csökkentését, illetve tudatos kezelését célozza.

Az adatok bizalmasságának, sértetlenségének és rendelkezésre állásának biztosításán kívül fontos feladat az informatikai biztonság megfelelő szintjének elérése, fenntartása.

Alapvetően az adatkezelő szervezet vezetőjének felelőssége a szervezete által kezelt adatok biztonságának megteremtése. Ennek érdekében köteles gondoskodni:

* a *szervezetére irányadó biztonsági szint*, valamint a szervezete által használt *elektronikus információs rendszerre irányadó biztonsági osztály* tekintetében a jogszabályban meghatározott követelmények teljesüléséről,
* a szervezet elektronikus információs rendszerei védelmének felelőseiről, feladatairól és az ehhez szükséges *hatáskörökről, felhasználókra vonatkozó szabályokról*,
* *informatikai biztonsági szabályzat kiadásáról*,
* az elektronikus információs rendszerek védelmi feladatainak és felelősségi köreinek oktatásáról, saját maga és a szervezet munkatársai információbiztonsági ismereteinek szinten tartásáról,
* rendszeresen végrehajtott biztonsági *kockázatelemzések, ellenőrzések, auditok* végrehajtásáról
* az elektronikus információs rendszer eseményeinek nyomon követhetőségéről,
* a biztonsági eseményre történő gyors és hatékony reagálásról, és ezt követően a *biztonsági események kezeléséről*,
* az elektronikus információs rendszer védelme érdekében felmerülő egyéb szükséges intézkedések meghozataláról.

**Szolgáltatási ajánlat**

Az információbiztonsági felelős szolgáltatás – a 2013. évi L. tv. 13 § figyelembevételével – az alábbi tevékenységek végrehajtására terjed ki:

* az elektronikus információs rendszereinek biztonságával összefüggő tevékenységek jogszabályokkal való összhangjának megteremtése és fenntartása,
* az informatikai biztonsági szabályzat elkészítése, időszakos felülvizsgálata, módosítása,
* a Hivatal által használt, működtetett informatikai rendszer(ek) felmérése, javaslattétel esetleges hiányosságok kiküszöbölésére,
* az informatikai rendszerek biztonságával kapcsolatos tevékenységek tervezése szervezése, koordinálása és ellenőrzése,
* a szükséges elektronikus információs rendszerek biztonsági osztályba-, a szervezet biztonsági szintbe történő besorolás folyamatának koordinálása,
* az elektronikus információs rendszer életciklusában esedékes kockázatelemzés végrehajtásának támogatása,
* az elektronikus információs rendszerek biztonsága szempontjából a szervezet e tárgykört érintő szabályzatainak és szerződéseinek előzetes véleményezése,
* kapcsolattartás a Nemzeti Kibervédelmi Intézettel.
* közreműködés a szervezet valamennyi elektronikus információs rendszerének a tervezésében, fejlesztésében, létrehozásában, vizsgálatában.

továbbá:

* folyamatos rendelkezésre állás az információvédelemmel kapcsolatos kérdések tekintetében, döntéseik meghozatalának elősegítése érdekében,
* tájékoztatás és tanácsadás az informatikai rendszerekben tárolt adatok biztonságos kezelésére,
* adatvédelmi incidens esetén a Hivatal adatvédelmi tisztviselőjének támogatása, részvétel az incidens kivizsgálásában, információbiztonsággal kapcsolatos megoldási javaslatok meghozatala,
* információvédelemmel kapcsolatos oktatási anyagok elkészítése, oktatások végrehajtása (személyes v. távoktatás keretében),
* információbiztonsági tudatosítás növelés érdekében negyedéves Hírlevél megjelentetése,

**Szolgáltatási díjak**

|  |  |
| --- | --- |
| **Szolgáltatás** | **A szolgáltatás havi díja** |
| **IBF szolgáltatás**  (a fentebb felsorolt tevékenységek, mely tartalmaz évente két alkalommal helyszíni kiszállást) | 45 000 Ft / hó + ÁFA (2 éves szerződés esetén)  50 000 Ft / hó + ÁFA (1 éves szerződés esetén) |
| **Külön igény esetén** | |
| Kiszállási díj | 100 Ft / km (google maps alkalmazás figyelembevételével) |
| Interaktív információbiztonsági tudatosítás | 50 000 Ft / alkalom (kiscsoportos foglalkozás) |

Az ajánlat elfogadása esetén fentiekben részletezett feladatok ellátásával biztosított a Hivatal számára az információvédelmi megfelelőség.

A szolgáltatási díj, teljes mértékben elszámolható költségként.

Az árajánlat a továbbítástól számított 30 napig érvényes. Az árak tájékoztató jellegűek, külön megállapodásban módosíthatóak.

Székesfehérvár, 2024. 05. 29.

Tisztelettel:

Ficzere József ev.

adat-, és információvédelmi jogi szakokleveles szakértő

+ 36 20 326 9519

[jozsef.ficzere@outlook.com](mailto:jozsef.ficzere@outlook.com)